Document ID: /roh_data/filtered/fineweb-2-filterrobots_roh.jsonl.gz/18032

En la dispita cun la Corea dal Nord smanatscha Trump danovamain cun in’acziun militara. Sin Twitter ha el danovamain communitgà che «la schliaziun militara saja preparada e pronta».
Gia la gievgia aveva il republican declerà che sias smanatschas encunter Kim Jong-Un na sajan betg stadas diras avunda. La Corea dal Nord duaja sa prender ensemen, uschiglio survegnia il pajais problems.
La Corea dal Nord ha annunzià da vulair sajettar quatter rachetas a mesa distanza sur il Giapun sin l’insla americana el Pacific Guam. Mez avust saja il plan d’acziun pront.
Jau na ves nagina schliaziun militara en il conflict.
La chancelira tudestga Angela Merkel ha crititgà la retorica vehementa en la crisa da la Corea dal Nord. L'escalaziun da la lingua saja la faussa resposta, ha ditg Merkel a Berlin. Ella ha plinavant appellà da rinforzar ina schliaziun paschaivla. Ella na vesia nagina schliaziun militara dal conflict.
RR novitads 15:00